GiliGold/VAD_KnessetCorpus huggingface dataset:
איילת נחמיאס ורבין: היה סיכום במליאה.
איילת נחמיאס ורבין: הבנתי שהיה איזשהו כשל קטן בתיאום.
איילת נחמיאס ורבין: הלכתי ופניתי, עשיתי כל מה שביקשתם: דיברתי עם הנגידה, דיברתי עם המפקחת על הבנקים, עשיתי את הכול כדי שיהיה ברור מה המטרה, מה הוועדה הזאת, מה מטרתה לעשות.
רועי פולקמן: בואי ניקח את זה רגע offline, כי הייתה לנו שיחה על זה עכשיו.
רועי פולקמן: - - - offline.
יואב קיש: נעצור רגע, אני רק רוצה להגיד מילה נוספת.
יואב קיש: אני מבקש שהדבר הזה לא יידחה יותר.
יואב קיש: בסדר, חבר הכנסת רועי פולקמן?
רועי פולקמן: ברור, ברור, ברור.
יואב קיש: אנחנו יותר מדי זמן מתעסקים עם זה.
יואב קיש: אני חייב להגיד לך שאני לא רואה למה אתם חוששים מסיבה של להקים ועדה מיוחדת בעניין הזה.
יואב קיש: בסך הכול הוועדה הזו תדון בנושא מאוד חשוב.
יואב קיש: אפשר להגיע להסכמות שחקיקה, למשל, לא תעבור בוועדה.
איילת נחמיאס ורבין: אני מראש הסכמתי - - -
<קריאה: לא, לא, זה ברור.
רועי פולקמן: - - - לחקיקה.
יואב קיש: והיא מוגבלת בזמן.
איילת נחמיאס ורבין: היא מוגבלת בזמן.
איילת נחמיאס ורבין: הסכמתי לכל התניה: גם - - - וגם התניה עניינית.
<ארבל אסטרחן: כמה זמן?
יואב קיש: אז אני חושב, אתה יודע, בסוף יש פה חברי כנסת שעושים דברים ומזיזים דברים, - -
רועי פולקמן: דווקא חברת הכנסת איילת נחמיאס ורבין עושה - - -
יואב קיש: - - ואני חושב שבמקומות שאפשר ונכון לעזור, אז זה גם תפקידנו.
יואב קיש: אז בסדר.
יואב קיש: אז נא תגיעו לדיון בעניין הזה.
יואב קיש: חזרנו להצעתו של חבר הכנסת אורן חזן.
יואב קיש: אין התנגדות מאף - - -.
יואב קיש: חבר הכנסת אורן חזן, אם ככה, אז אני בעד שההצעה הזאת תלך לוועדת החוקה, חוק ומשפט.
יואב קיש: אז מי בעד שתלך לוועדת החוקה, חוק ומשפט, שירים את ידו.
יואב קיש: ההצעה התקבלה – ועדת החוקה, חוק ומשפט.
יואב קיש: הצעת חוק לתיקון פקודת מס הכנסה (מס' 239), התשע"ז-2017 (מ/1116)>
יואב קיש: אנחנו עושים את הנושאים של חבר הכנסת משה גפני.
יואב קיש: שני חוקים.
יואב קיש: חוק אחד: הצעת חוק בנק ישראל (תיקון מס' 4) (הוועדה ליציבות פיננסית), התשע"ז-2017 (מ/1112) והצעת חוק לתיקון פקודת מס הכנסה (מס' 239), התשע"ז-2017 (מ/1116).
יואב קיש: אני בכוונה מעלה את שניהם כרגע לדיון כי שניהם נוגעים באותה דילמה: האם אנחנו מדברים על ועדת הכספים בראשותו של חבר הכנסת משה גפני או ועדת הרפורמות בראשות חברת הכנסת רחל עזריה.
יואב קיש: היועץ המשפטי, ביקשת להתייחס לנושא?
איל ינון: חבר הכנסת משה גפני, אתה רוצה לדבר לפניי כי אתה ממהר או שאני אדבר?
משה גפני: אני רק אומר בקצרה, מה אני ממהר?
משה גפני: אין לי לאן ללכת אם מחליטים שזו לא ועדת הכספים.
משה גפני: יש נושאים של ועדת הכספים שהם בליבת העניין.
משה גפני: זאת אומרת, אנחנו קיימנו דיון לגבי הנושא הזה של היציבות הפיננסית, המערכות השונות שצריכות לטפל בנושאים האלה.
משה גפני: קיימנו כבר כמה דיונים.
משה גפני: זה בליבת העניין של ועדת הכספים.
משה גפני: אותו הדבר כמובן לגבי תיקון פקודת מס הכנסה.
משה גפני: מס הכנסה זה הנושא המרכזי שוועדת הכספים צריכה לדון.
משה גפני: עכשיו, אפשר לפרק את ועדת הכספים כמו שאפשר לפרק את כל הוועדות.
משה גפני: אפשר להפוך את הכנסת למקום שהוא יהיה פשוט חורבן.
משה גפני: פעם הייתה מסורת שהיו דברים שלא היו נוגעים בהם ולא היו עוברים, אלא אם כן הייתה סיבה מיוחדת שמעבירים אותה לוועדה משותפת או ועדה מיוחדת של ועדת הכספים.
משה גפני: אבל בכל הדברים לא היו נוגעים.
משה גפני: אותו הדבר בוועדות אחרות.
יואב קיש: חבר הכנסת משה גפני, מס הכנסה אני מבין בהחלט שזה - - -
משה גפני: אותו הדבר יציבות פיננסית.
משה גפני: להיפך, עוד יותר.
יואב קיש: אז תסביר לי.
משה גפני: מכיוון שאתה צריך לתאם בין כל הרגולטורים, בין כל הגופים שעוסקים - - -
יואב קיש: מה מדובר בהצעת החוק הזו?
יואב קיש: מה זו הוועדה ליציבות פיננסית?
משה גפני: יציבות פיננסית – שצריך לתאם עם כל הגורמים: עם ההשקעות - - -
יואב קיש: מה זה, הקמת ועדה?
משה גפני: רשות שוק ההון, ביטוח וחיסכון, הרשות לניירות ערך – הנושאים השונים שעוסקים בעניין הזה.
משה גפני: במה תעסוק ועדת הכספים אם ככה?
משה גפני: עכשיו, להעביר את זה סתם באופן לא הגיוני - - -
אורן אסף חזן: זה גם מתקשר לכל הפעילות של כל השנה - - -
משה גפני: אבל אני מודה שבעבר הסכמתי על חוקים, וגם עכשיו אמרתי לחברת הכנסת רחל עזריה.
משה גפני: יש דברים שנוגעים לוועדת הכספים – הייתי מסכים להעביר אותם, והעברתי אותם גם לחבר הכנסת אלי כהן.
משה גפני: ביקש ממני שר האוצר, ביקשה מאיתנו סיעת כולנו – הסכמתי, אבל לא דברים שהם בליבת העניין.
משה גפני: אחרת, זה לפרק את הוועדה על כל המשמעות של זה.
יואל חסון: הוא מדבר גם מהלב וגם מההיגיון.
רחל עזריה: אני שומעת את הדברים של יושב ראש ועדת הכספים, ויכול להיות שאם זה היה עקבי למה שהיה עד היום במערכת היחסים בין ועדת הכספים לוועדת הרפורמות, הייתי מקבלת את זה.
רחל עזריה: אבל כיוון שגם את הפרדת כרטיסי האשראי מהבנקים וגם את הנושא של הקמת רשות שוק ההון, הביטוח והחיסכון וגם את הנושא של הפיקוח על השירותים הפיננסיים וגם הטבות המס בנושא קרנות הריט וגם הבנקאות – כל זה היה בוועדת הרפורמות.
רחל עזריה: אז מה עכשיו?
אורן אסף חזן: זה רק מחזק את העובדה - - -
רחל עזריה: זה היה בוועדת הרפורמות.
אורן אסף חזן: זה בדיוק מה שהוא אומר:
אורן אסף חזן: אז בואו נפרק את הוועדה וזהו.
רחל עזריה: אז מה ההבדל עכשיו?
רחל עזריה: למה עכשיו, פתאום, החוקים האלה לא יכולים להגיע?
יואב קיש: לא, אני לא חושב שזה בגלל שהחלפנו את יושב ראש הוועדה.
רחל עזריה: אני גם לא חושבת.
רחל עזריה: ברור לי שלא.
רחל עזריה: ולכן אני, שלושה ימים ולילות, אומרת לעצמי: מה קרה?
רחל עזריה: מה השתנה?
רחל עזריה: לא מבינה מה נשתנה.
רחל עזריה: אם עד היום - - -
יואל חסון: לא קרה.
יואל חסון: ואם קרה, מה קרה?
רחל עזריה: ולא קרה.
רחל עזריה: כן קרה, לא קרה, לא קרה, לא קרה כלום.
רחל עזריה: עכשיו, אני אומרת לעצמי: לא יכול להיות, הרי זו דינמיקה קבועה בין הוועדות, ואנחנו יודעים את זה, ולא צריך עכשיו דיון משפטי כדי להבין שזו דינמיקה קבועה.
רחל עזריה: אבל מה שאני מציעה, זה שאני אקח את החוק של ההיי-טק, כבוד היושב-ראש יקבל את הנושא של היציבות הפיננסית ואנחנו נעשה את הסיכום.
רחל עזריה: אין מה לעשות.
רחל עזריה: לא יכול להיות שמגיעים חוקים למליאה בדרישה שיגיעו לוועדת הרפורמות, והם פתאום טוענים ששום דבר לא יקום ולא יהיה.
רחל עזריה: זה חלק ממערכת היחסים בינינו.
יואב קיש: תיקון פקודת מס הכנסה זה מיסוי ההייטק?
<אריאלה מלכה: כן.
רחל עזריה: והמיזוגים.
אורן אסף חזן: אז זה אל"ף-בי"ת של ועדת הכספים - - -
רחל עזריה: אבל גם כל החוקים - - -
יואב קיש: היועץ המשפטי רוצה גם להתייחס.
רחל עזריה: אני לא מבינה את הדיון.
<נדב שיינברגר: אתה חוזר בך מההסכם עם חבר הכנסת דוד ביטן?
אורן אסף חזן: מה?
<נדב שיינברגר: יש הסכם עם חבר הכנסת דוד ביטן.
אורן אסף חזן: קודם כל, אני יכול להביע את דעתי.
<נדב שיינברגר: להביע את דעתך – נכון - - -
איל ינון: כבוד היושב-ראש, חברי הוועדה, תראו, אין ספק שיש לנו פה בעיה.
איל ינון: קודם כל, אני רוצה להבהיר: אני לא מדבר במישור הסמכות.
איל ינון: מבחינת סמכות רשאית הוועדה להעביר את זה לוועדת הרפורמות או לוועדת הכספים.
איל ינון: אני מדבר במישור המהות.
איל ינון: אחרי תקופה, כבר לא קצרה, שבה אנחנו חווים ומתנסים בייצור החדש שנקרא ועדת הרפורמות.
איל ינון: למה אני אומר יצור חדש?
איל ינון: מתכונת העבודה של ועדות הכנסת - - -
משה גפני: אגב, אין ועדת רפורמות.
איל ינון: נכון, נכון, נכון.
איל ינון: תיכף אני אסביר.
רחל עזריה: אולי תברור מילה קצת יותר - - -
איל ינון: הוועדה החדשה יחסית שנקראת ועדת הרפורמות היא ועדה חדשה בעולמה של הכנסת.
איל ינון: הרי יש בכנסת הרבה ועדות מיוחדות.
איל ינון: יש ועדה מיוחדת, אתם מכירים, לסמים - - -
רחל עזריה: שאלה: אבל אם אין סמכות, אז חשוב לומר בשם מה הדברים נאמרים.
איל ינון: היועץ המשפטי לכנסת, וכמוהו היועצים המשפטיים לוועדות הכנסת, מופיעים כל יום בכנסת בנושאים מהותיים שאינם רק סמכות.
רחל עזריה: אוקיי - - -
איל ינון: ולכן זה hard core של התפקיד של הייעוץ המשפטי לכנסת.
רחל עזריה: אז זו לא הסמכות, זה דיון.
איל ינון: אני אומר.
איל ינון: אני הדגשתי, אני פתחתי ואמרתי: אני לא במישור הסמכות, אני במישור המהות.
רחל עזריה: הדיון.
איל ינון: עכשיו כך: הוועדות המיוחדות שקמות בכנסת, הן קמות לנושא מסוים.
איל ינון: בהסכם הקואליציוני שנעשה בין סיעת כולנו לבין יתר הסיעות המרכיבות את הקואליציה הוכנס סעיף על הקמת ועדה שאין לה תחום התמחות ספציפי, אלא שהיא נקראת בתקשורת ועדת הרפורמות.
איל ינון: היא מעולם לא קיבלה את השם הזה ואת הסמכות להיות ועדת הרפורמות מוועדת הכנסת, אלא שמתחילת הכנסת מעבירים לה חוקים במבחר אקלקטי של נושאים.
איל ינון: כך היא עוסקת מצד אחד בהתחדשות עירונית ובתכנון ובנייה, ומצד שני בהימורים, ומצד שלישי בבנקאות, ומצד רביעי ברשות החשמל.
איל ינון: מכל מיני כיוונים ומכל מיני ועדות היא סופחת אליה נושאים.
איל ינון: הבעיה היא שהדבר הזה בעצם חותר תחת העיקרון המסדר של ועדות הכנסת, שהרעיון בו הוא התמקצעות או התמחות של חברי הוועדה לאורך הזמן, של הצוותים שהם מלווים את הוועדות.
איל ינון: אם זה הצוות המשפטי, אני יכול להעיד על בעיות קשות שיש לנו ללוות את ועדת הרפורמות מבחינת הסיוע המשפטי המקצועי, כי אנחנו תמיד חייבים להעביר אליה יועצים משפטיים מוועדות אחרות, כי אין לה ייעוץ משפטי קבוע, כי לא יכול להיות לה ייעוץ משפטי קבוע, שכן הנושאים משתנים מרגע לרגע ומשבוע לשבוע.
איל ינון: לכן אני אומר ואני בא ומציג פה את העניין המקצועי: יש בעיה קשה בלהעביר נושאים מקצועיים שהם בליבת העיסוק של ועדות אחרות בכנסת.
איל ינון: היום זה ועדת הכספים – אם זה תיקון פקודת מס הכנסה.
איל ינון: לדעתי, אין תקדים בכל תולדות הכנסת להעברת תיקון לפקודת מס הכנסה מוועדת הכספים לוועדה אחרת.
איל ינון: כנ"ל לגבי בנק ישראל.
איל ינון: אני חושב שזו טעות מקצועית, מהותית, לא מבחינת סמכות.
איל ינון: אני חוזר ואומר: סמכות אתם יכולים להעביר לוועדת הרפורמות, אבל מבחינה מהותית זה לא נכון לעשות את זה.
איל ינון: זה מפרק את הוועדות מהנושאים, מליבת הנושאים שהם מטפלים בהם.
איל ינון: אני כבר לא מדבר על כך שלצערי הרב גם לא בכדי משרד האוצר דוחף כל הזמן בצורה, אגב שהיא לא מקובלת, להעביר דברים לוועדה הזאת.
איל ינון: שכן התחושה של משרד האוצר זה שהוועדה הזאת היא מעין איזה אגף, תת אגף באגף התקציבים במשרד האוצר, דבר שהוא מפר את האיזונים הפנימיים בין הכנסת לממשלה.
איל ינון: נוצר שם איזון לא נכון ולא טוב בין הכנסת לממשלה.
איל ינון: הכנסת היא לא חותמת גומי של הממשלה או של משרד האוצר.
איל ינון: ולכן ככל שהדבר הוא מנקודת מבטנו כייעוץ משפטי שמלווה את ועדות הכנסת, אנחנו מבקשים שלא להעביר את ההצעות האלה לוועדת הרפורמות.
איל ינון: יש בוועדה חוקים אחרים כרגע.
<אריאלה מלכה: לא, לא.
<אריאלה מלכה: אין - - -
רחל עזריה: נו, באמת, אין כלום.
רחל עזריה: די, באמת.
איל ינון: אפשר להעביר לה גם חוקים שהם לא בליבת העיסוק של ועדות אחרות, אבל אנחנו חושבים שלהעביר נושאים כמו פקודת מס הכנסה או חוק בנק ישראל לוועדת הרפורמות ולהוציא אותם מוועדת הכספים זאת טעות ברמה המהותית וברמה המקצועית וברמת יחסי הגומלין שבין הכנסת לממשלה, וזה דבר שלא נכון לעשות אותו.
<ארבל אסטרחן: עכשיו הועברה לשם הצעה פרטית - - -
יואל חסון: אמירה נוקבת.
יואב קיש: העברנו עכשיו את ההצעה שלך, חבר הכנסת רועי פולקמן.
יואב קיש: העברנו את ההצעה שלו – הצעת חוק התכנון והבנייה.
<אריאלה מלכה: חבר הכנסת רועי פולקמן, אתה לא שמת לב למה שנאמר פה.
יואב קיש: נאמרו פה דברים מאוד חריפים.
יואב קיש: מר נדב שיינברגר, בבקשה, רצית להתייחס.
<נדב שיינברגר: דבר ראשון, אני, כנציג משרד האוצר פה, כי אני לא רואה נציג אחר של משרד האוצר פה, אז אני ממש-ממש-ממש לא מסכים עם האמירה שוועדת הרפורמות היא איזו שלוחה של משרד האוצר.
<נדב שיינברגר: והרמיזה הזאת שכאילו בוועדת הרפורמות חברי הכנסת הם חותמת גומי – זו אמירה לא במקום, לדעתי, ויש לחזור בה, ממה שאתה אמרת, אני חושב.
<נדב שיינברגר: כי בוועדת הרפורמות התנהלו - - -
אורן אסף חזן: עם כל הכבוד, אני מבקש לא לבקר את היועץ המשפטי של הוועדה.
איל ינון: מותר - - -
יואב קיש: הוא גם צודק.
רחל עזריה: מה, היו דיונים - - -
יואב קיש: אני מצטרף לדבריו של מר נדב שיינברגר.
יואב קיש: נכון שיש גישה יותר נוחה כי יושב ראש הוועדה הוא מסיעתו של שר האוצר, - -
אורן אסף חזן: מה, אנחנו מיתממים?
יואב קיש: - - אבל בין זה לבין להגיד שחברי הכנסת שם לא עושים עבודה – עשו הרבה מאוד - - -
<נדב שיינברגר: - - -
איל ינון: - - -
אורן אסף חזן: הוא לא אמר את זה.
אורן אסף חזן: אם זה מה שהבנתם מדבריו, אתם לוקים בחסר.
אורן אסף חזן: הוא לא אמר את זה, סליחה.
איל ינון: לא אמרתי.
איל ינון: אני אמרתי שזו זירה מאוד נוחה למשרד האוצר.
איל ינון: זה מפר את האיזונים בין הכנסת לבין הממשלה.
<נדב שיינברגר: אני יכול לתת לך אינספור דברים שמשרד האוצר בא ורץ אליי שבוועדת הרפורמות תקעו אותם ולא עשו להם.
<נדב שיינברגר: זה המצב.
איל ינון: לא, יש מצב הפוך, מר נדב שיינברגר, יש מצב הפוך, שאני מקבל תלונות מהממשלה, ואם אתה רוצה לפתוח את זה, אני אפתח.
איל ינון: יש כל מיני הסכמות שמתקבלות בממשלה בוועדת השרים לחקיקה ובפורומים אחרים, ומגיע משרד האוצר לוועדת הרפורמות ומנצל את כוחו שם כדי להפר את ההסכמות האלה ולקבל בוועדת הרפורמות את הגישה של משרד האוצר.
איל ינון: אני אומר לנציגי הממשלה שפונים אליי בעניין הזה: זה לא ענייננו, זה עניין פנים ממשלתי שאתם צריכים להתגבר עליו בתוך הממשלה.
<נדב שיינברגר: אם מישהו ממשרד האוצר פונה אליך אם מישהו ממשרדי הממשלה פונה אליך שיש הפרה של הסכם – תשלח אותם אליי.
<נדב שיינברגר: לא יפה.
איל ינון: אני אומר להם: זה לא ענייננו.
איל ינון: זה מה שאני אומר: לא ענייננו.
יואב קיש: זה מה שהוא עושה.
<נדב שיינברגר: זה לא קשור לוועדת הרפורמות, זה לא קשור לוועדת הכספים וזה לא קשור לשום מקום.
איל ינון: אני רק אומר: יש בעיה באיזונים בוועדה הזאת.
איל ינון: צריך לשים את זה על השולחן ולא לטאטא את זה.
איל ינון: אני מוכן לחזור בי.
איל ינון: אני לא אמרתי - - -
משה גפני: אל תחזור בך - - - אל תחזור בך - - -
<נדב שיינברגר: אל תחזור בך.
<נדב שיינברגר: מה, ועדת הרפורמות זו חותמת גומי של משרד האוצר, חבר הכנסת משה גפני?
<נדב שיינברגר: חבר הכנסת משה גפני, ועדת הרפורמות זו חותמת גומי של משרד האוצר?
<נדב שיינברגר: מה זה זה?
<נדב שיינברגר: זה מה שהוא אמר.
משה גפני: - - - היא לא חותמת גומי - - -
<נדב שיינברגר: היא לא חותמת גומי של משרד האוצר ולא כלום.
איל ינון: אני לא אמרתי שהיא חותמת גומי.
יואב קיש: אז את זה הוא לא אמר.
יואב קיש: ואם הוא אמר – מזה הוא חוזר.
משה גפני: אבל כולם יודעים - - - על השולחן.
משה גפני: כולם רוצים להביא את זה לוועדת הכספים.
משה גפני: אתם רוצים את זה לוועדה של חבר הכנסת אלי כהן?
<נדב שיינברגר: בוועדת הכספים עברו קרוב ל-100 חוקים בתקופה הזאת.
<נדב שיינברגר: זה כמו שנגיד שוועדת הכספים היא - - -
משה גפני: - - - מ-100.
משה גפני: לא 100.
משה גפני: עברו פחות, וכולם עברו - - -
<נדב שיינברגר: אבל בסדר.
<נדב שיינברגר: גם בוועדת הרפורמות - - -
יואב קיש: לפני שאנחנו נמשיך פה עם הדבר הזה, חבר הכנסת יואל חסון, אתה רצית להתייחס למשהו?
יואל חסון: באמת, לגופו של עניין: קודם כל, האמירה של היועץ המשפטי היא אמירה משמעותית וחשובה.
יואל חסון: אני לא מתנגד באופן עקרוני להקמת ועדות, לוועדות נושאיות.
יואל חסון: לדוגמה: כמו הוועדה שרוצה חברת הכנסת איילת נחמיאס ורבין.
יואל חסון: שהיא בעיניי חשובה להתעמקות בנושא וטוב שהיא מוגדרת בזמן.
יואל חסון: אבל ועדת הרפורמות היא סוג של ועדה מוזרה קצת.
יואל חסון: היא סוג של ועדה מוזרה, כי היא ועדה שמעבירים אליה דברים שנוח ודברים שרוצים לקדם בדרך מסוימת בלי במירכאות לשלם את המחירים שהפרלמנט דורש.
רחל עזריה: אנחנו בדיון של פתיחת הסכמים קואליציוניים?
רחל עזריה: שאני אבין מה.
רחל עזריה: שאני אבין איפה אנחנו עכשיו.
יואב קיש: איזה הסכם?
יואל חסון: אני לא קשור להסכמים הקואליציוניים - - -
יואב קיש: הוא ביקש לדבר.
יואב קיש: מה את רוצה ממנו?
רחל עזריה: בסדר, בסדר, אין בעיה.
יואל חסון: ויחד עם זאת אני אומר:
יואל חסון: ועדת הרפורמות עשתה דברים חשובים.
יואל חסון: היא עשתה דברים חשובים.
יואל חסון: היא באמת קיימה דיונים טובים, חשובים.
יואל חסון: אני גם לא מקבל את הערת היועץ המשפטי בהקשר הזה.
יואל חסון: חברי כנסת עשו שם עבודה טובה.
יואל חסון: אבל לא צריך להיסחף – שכל דבר שמגיע ממשרד האוצר, אוטומטית הולך לוועדת הרפורמות.
יואל חסון: יש פה ועדת כספים.
יואל חסון: יש בוועדת הכספים גם זיכרון ארגוני נחוץ, גם אנשי מקצוע.
יואל חסון: יש שם חברי כנסת - - -
משה גפני: אתם רוצים לקחת - - -?
משה גפני: תיקחו - - -.
משה גפני: לא רוצה לדבר על זה בכלל - - - לא מעניין אותי.
משה גפני: גם לי יש הסכם קואליציוני, וההסכם הקואליציוני אומר שוועדת הכספים זה אצלי.
משה גפני: אין לנו שר בתמורה - - -.
משה גפני: אז לא יהיה משחק - - -
רחל עזריה: אין לכם שר?
רחל עזריה: יש לכם שר.
משה גפני: יש לי הסכם קואליציוני ואני אעמוד עליו.
יואל חסון: אני באמת לא באתי דווקא "לחמם", אלא באתי דווקא להציע עצה בריאה.
יואל חסון: בדרך כלל, כדאי מאוד להביא דברים כאלה כבר מבושלים לוועדת הכנסת, וחבל שלא דיברתם על זה מראש וישבתם עם חבר הכנסת משה גפני.
רחל עזריה: אנחנו פעם אחת לא החלפנו מילה.
יואל חסון: אם את אומרת את זה בציניות או לא בציניות, אני לא יודע.
רחל עזריה: ברור - - -
יואל חסון: אז לא מביאים להכרעה דבר שהוא לא מבושל ונראה שהוא לא מבושל.
יואל חסון: זו לא בושה - - -
יואב קיש: טוב, חבר הכנסת יואל חסון, אתה רוצה ללמד אותנו מה עושים בקואליציה?
יואל חסון: אני הייתי יושב ראש הקואליציה.
יואל חסון: אם היו מקשיבים לי, זה היה קורה אחרת.
יואל חסון: אבל אני, לגופו של עניין, חושב שוועדת הכספים היא הוועדה שצריכה לדון בנושאים כל כך מובהקים, שהם באמת-באמת מובהקים.
יואל חסון: כשהיו פה פרויקטים, כמו שטיפל בהם חבר הכנסת אלי כהן, וגם את, חברת הכנסת רחל עזריה, תטפלי בדברים חשובים לא פחות, והם היו פרויקטים מיוחדים, חוקים נקודתיים – היה נכון.
יואל חסון: החוקים האלה לא מתאימים לוועדת הרפורמות.
יואב קיש: חבר הכנסת אלעזר שטרן אחרון הדוברים.
אלעזר שטרן: אני חושב שהעניין של ועדות בכנסת כהסכמים קואליציוניים הוא מבזה את הכנסת.
אלעזר שטרן: ואני מתנצל שלא הייתי כאן.
אלעזר שטרן: הייתי באיזה דיון, משהו - - -
יואל חסון: הסכם קואליציוני זה לגיטימי, מה.
אלעזר שטרן: אני חושב שהסכם קואליציוני זה לגיטימי – אני אומר את זה עוד פעם.
אלעזר שטרן: כל דבר שבו הממשלה הופכת פלסתר את הכנסת, בעיניי הוא בעייתי, גם אם הוא כתוב בהסכם קואליציוני.
אלעזר שטרן: ועדת הרפורמות היא לא הדבר היחיד.
אלעזר שטרן: אני ראיתי איך זה מתנהל.
אלעזר שטרן: בעיניים שלי.
אלעזר שטרן: יש ועדה גם לשוויון – איך קוראים לה?
אלעזר שטרן: של חבר הכנסת מיקי זוהר.
איילת נחמיאס ורבין: צדק חלוקתי.
<קריאה: צדק חלוקתי.
<ארבל אסטרחן: צדק חלוקתי ושוויון חברתי.
אלעזר שטרן: צדק חלוקתי ושוויון - - -
איל ינון: אבל היא לא חוקקה עד היום.
<ארבל אסטרחן: אבל היא מוסמכת.
איל ינון: כן, זה ברור.
רחל עזריה: הם עשו אחד בהסדרים.
<ארבל אסטרחן: לא, לא - - -
רחל עזריה: עשו חוק אחד בהסדרים.
אלעזר שטרן: מה שאני רוצה לומר שאני ראיתי בעיניים איך זה מתרחש.
אלעזר שטרן: זאת אומרת, איך חבר כנסת סוחט הקמה של ועדה, שברור שאחרי זה היא תבוא לוועדת הכנסת וחברי הקואליציה ינמקו לנו למה זה הדבר החשוב, למרות שאנחנו ראינו בעיניים איך היא נולדת ומאיזה סיבות היא נולדה, וזאת לא הוועדה היחידה.
אלעזר שטרן: אנחנו אופוזיציה.
אלעזר שטרן: אני לא חושב שאני מדבר רק כאופוזיציה.
אלעזר שטרן: אני חושב שהמינוי של ועדת הרפורמות שהיא באה לדון בנושאים מורכבים מבחינה פיננסית כלכלית – בהתחשב בעומס הזמנים על ועדת הכספים, יכולנו לספוג את זה, שעמדו בתוכה חברי כנסת עם מומחיות לאותם דברים.
אלעזר שטרן: עכשיו, לא בגלל שיושב פה יושב ראש ועדת הכספים.
אלעזר שטרן: אני חושב שזה לא יכול להיות עכשיו שמנתבים את כל עבודת הכנסת, כולל הקמת ועדות, לא לצרכים של הקואליציה, אלא לצרכים פנים קואליציוניים בתוך הקואליציה הזאת.
אלעזר שטרן: ולכן עם כל הכבוד לחברתי, חברת הכנסת רחל עזריה, אני חושב שהוועדה מיצתה את עצמה.
איל ינון: אבל אני שכחתי לציין דבר חשוב: שהדברים שאמרתי קודם, הם גם על דעת יושב ראש הכנסת.
איל ינון: אני שוחחתי איתו על כך והוא נתן לי את הרשות לציין שהדברים שאמרתי הם גם על דעתו.
יואב קיש: חברים, ראינו את המתח שיש פה בעניין שתי הצעות החוק האלה.
יואב קיש: אני כרגע דוחה את ההחלטה על הצבעה על ההצעות האלה.
משה גפני: רק שתדע שכל זמן שעובר, המשמעות של העניין:
משה גפני: נזק לעבודת הכנסת - - -
יואב קיש: אז בוא נשאל את מר נדב שיינברגר: לגבי סעיף 8 – יש הסכמה שזה ילך לוועדת הכספים?
יואב קיש: זה בסדר?
<נדב שיינברגר: אין שום הסכמה - - -
יואב קיש: כי השאלה היא אם יש דחיפות?
רחל עזריה: יש דחיפות וצריך להחליט על שניהם.
<נדב שיינברגר: יש דחיפות על שני הסעיפים - - -
רחל עזריה: על שני הסעיפים - - -
יואב קיש: עזוב, חבר הכנסת משה גפני.
יואב קיש: אני דוחה את ההחלטה בשניהם ואני יכול להגיד שאני מבין את המבוי הסתום במידה מסוימת - - -
משה גפני: אין מבוי סתום.
משה גפני: יש רק - - -
רחל עזריה: לא, אין מבוי סתום.
רחל עזריה: יש החלטה להתנהל אחרת - - -
יואב קיש: ההחלטה בסעיפים 8 ו-9 – אנחנו לא מצביעים עכשיו.
יואב קיש: נמשיך בדיון בזמן אחר.
איילת נחמיאס ורבין: - - - סעיף 7 - - -
יואב קיש: גם על סעיף 7 לא נצביע.
רחל עזריה: אני מבקשת להתייחס לדברים שנאמרו.
רחל עזריה: קודם כל, מספר דברים.
רחל עזריה: לגבי היועץ המשפטי של הכנסת: אתה מנהל מצוין.
רחל עזריה: אתה יודע לנתב את העובדים שלך מצוין.
רחל עזריה: לבוא ולומר שקשה לך לנתב את העובדים, זאת נראית לי אמירה קודם כל לא במקומה, גם לא נכונה.
אורן אסף חזן: אני גם לא הופך לשק חבטות בגלל - - -
איל ינון: אני לא שק חבטות, חבר הכנסת אורן חזן.
רחל עזריה: מה שק חבטות?
רחל עזריה: אתה - - - באמת.
אורן אסף חזן: סליחה, מה זה?
יואב קיש: אמרה מנהל מצוין.
אורן אסף חזן: את מחלקת פה ציונים עכשיו ליועץ המשפטי?
אורן אסף חזן: מה, מה זה הדבר הזה?
רחל עזריה: באמת, באמת, באמת.
רחל עזריה: תחפש - - - דברים קצת יותר ענייניים, חבר הכנסת אורן חזן.
אורן אסף חזן: לא, את לא צריכה לחלק ציונים ליועץ המשפטי.
אורן אסף חזן: זה לא תפקידך, עם כל הכבוד.
איל ינון: כן, כן, אין בעיה, אין בעיה.
אורן אסף חזן: אתה מנהל מדהים, אבל - - -.
אורן אסף חזן: אתה גם מחלק מדבקות בסוף היום?
יואב קיש: חבר הכנסת אורן חזן, אל תפריע.
אורן אסף חזן: לא, זה לא רציני.
אורן אסף חזן: במקום להתעסק בעיקר מתעסקים בשטויות.
רחל עזריה: אני רוצה לומר עוד כמה דברים: עד היום ועדת הרפורמות עסקה בכל הנושאים האלה.
רחל עזריה: לומר שתיקונים לפקודת מס הכנסה זה דבר שלא יכול להיות שיגיע לוועדת הרפורמות – זה כבר הגיע לוועדת הרפורמות בקרנות הריט.
רחל עזריה: זה כבר קרה.
רחל עזריה: זה חלק מהמנדט של ועדת הרפורמות.
רחל עזריה: ולכן הדיון הזה הוא מאוד-מאוד תמוה.
אורן אסף חזן: באיזה מנדט?
איל ינון: זה שאין לה מנדט זה - - - שורש הבעיה.
אורן אסף חזן: איזה מנדט?
אורן אסף חזן: זה מה שאני שואל גם: באיזה מנדט?
איל ינון: זה שורש הבעיה: אין לה מנדט.
איל ינון: כל רגע המנדט משתנה.
רחל עזריה: בסדר, אבל זה היה הסיכום.
איל ינון: בסדר, הסיכום - - -
רחל עזריה: סליחה, חבר הכנסת אלעזר שטרן: האמירה שלך שזה בלתי, לא יכול להיות, שבהסכמים קואליציוניים דנים בוועדות - - -
אלעזר שטרן: לא אמרתי שלא יכול להיות.
אלעזר שטרן: אמרתי לך למה אני מתנגד.
רחל עזריה: בהסכמים קואליציוניים דנים.
רחל עזריה: יושב ראש ועדת הכספים קיבל את הוועדה שלו כחלק מההסכמים הקואליציוניים.
רחל עזריה: ככה עובדת הפוליטיקה הישראלית - - -
אורן אסף חזן: אבל הוא לא קבע את התוכן שלה.
אורן אסף חזן: התוכן שלה נקבע הרבה לפני - - -
רחל עזריה: מצטערת, אני לא יכולה.
יואב קיש: חברת הכנסת רחל עזריה, גם חבר הכנסת משה גפני רוצה להשיב.
יואב קיש: בואי נעצור את זה פה.
אורן אסף חזן: זה לא שהתוכן של ועדת הכספים נקבע - - -
יואב קיש: חבר הכנסת אורן חזן, הדיון נגמר.
יואב קיש: אנחנו נמשיך את זה.
יואב קיש: יהיה עוד דיון מסודר.
יואב קיש: כל אחד יוכל להגיד את דבריו גם - - -
משה גפני: רק משפט לגבי העניין הזה שהיו דברים.
משה גפני: היו דברים שבאו אליי.
משה גפני: חבר הכנסת דוד ביטן היה יושב ראש ועדת הכנסת והוא ביקש לקרוא לזה ועדת הרפורמות.
משה גפני: אמרתי שזאת לא ועדת רפורמות, זאת ועדת אד-הוק לגבי חוקים מסוימים.
משה גפני: כך נקראת הוועדה.
משה גפני: למשל, על קרן הריט אמרו לי: רק זה ואחרי זה לא יהיו דברים אחרים של ועדת הכספים.
משה גפני: מה שהיועץ המשפטי לכנסת אומר זה נכון.
משה גפני: ככה אמרו לי ועל זה הסכמתי.
יואב קיש: טוב, חבר הכנסת משה גפני, אני לא רוצה להיכנס לזה.
יואב קיש: סגרנו את הדיון.
יואב קיש: אני מבקש, חברי הכנסת רחל עזריה ומשה גפני, נעשה פגישה אצלי בעניין הזה ונראה מה עושים.
יואב קיש: מכיוון שהוועדה ממשיכה לדון בנושא חבר הכנסת באסל גטאס באולם נגב, אז הנושא האחרון על סדר היום יתבצע באולם נגב וזה הפטור מחובת הנחה - - -
<ארבל אסטרחן: על סעיף 10 אתה צריך להצביע כי הם חזרו בהם, שני חברי הכנסת.
יואב קיש: את סעיף 10 אני לא עושה עכשיו.
יואב קיש: אני לא עושה את סעיף 10 עכשיו.
יואב קיש: לא דחוף לי.
יואב קיש: יש לי לחץ זמנים.
יואב קיש: אני רק נותן את הפטור ואני מתחיל את הדיון על חבר הכנסת באסל גטאס.
יואב קיש: יש לנו שלושה נושאים על סדר היום.
יואב קיש: אחד, המשך דיון בנושא התנהלות חברי הכנסת בישיבות מיוחדות, הצעה לתיקון תקנון הכנסת.
יואב קיש: בהמשך לעניין הזה פנה אליי חבר הכנסת עודד פורר, ואיחדנו את שני הדברים לדיון משותף.
יואב קיש: ויש נושא נפרד: הארכת כהונת סגנית יושב-ראש הכנסת, חברת הכנסת נאוה בוקר, שנמצאת פה.
יואב קיש: נתחיל עם הנושא השלישי.
יואב קיש: דוד, אני מבין שהגשת לי בקשה להאריך בחצי שנה סגנית מטעם הליכוד, עד 1 בדצמבר 2017.
דוד ביטן: לאור העובדה שהפסדנו נציג אחד לישראל ביתנו יש לי כוונה להגיש איזושהי הצעה, דרך ועדת הכנסת או באופן אחר, להגדיל את מספר הסגנים לעשרה, ואז מרצ תקבל אחד, ישראל ביתנו תקבל אחד והליכוד יישאר עם שניים.
דוד ביטן: ביקשתי את זה לחצי שנה, עד שאני אברר את העניין.
איילת נחמיאס ורבין: זה אומר שגם למחנ"צ יש שניים.
דוד ביטן: יש לכם שניים, אנחנו ויתרנו לכם.
עודד פורר: אז לחצי שנה זה הנוסף שלכם?
יואב קיש: לא, זה המינוי של נאוה.
אורן אסף חזן: תסביר שזה חצי שנה לנאוה.
יואב קיש: אין פה כרגע שינוי בכמות הסגנים, אם זאת הייתה השאלה.
אורן אסף חזן: רק הארכה לנאוה.
יואב קיש: עד 1 בדצמבר 2017.
יואב קיש: אז אני מעלה להצבעה את הבקשה של הארכת כהונת חברת הכנסת נאוה בוקר כסגנית יושב-ראש הכנסת מטעם סיעת הליכוד, לשישה חודשים, עד 1 בדצמבר 2017.
יואב קיש: יואל ומרב וכולם רצו להיות פה בדיון, אז נחכה להם שנייה.
יואב קיש: צהריים טובים לכל החברים, אנחנו מחדשים את הישיבה, ובה נדון בשני נושאים.
יואב קיש: הנושא הראשון: המשך דיון בנושא הוצאת חברי הכנסת מישיבת מליאה מיוחדת שבה נואם מוזמן שאינו חבר הכנסת – הצעה לתיקון התקנון.
יואב קיש: והנושא השני: פנייתו של חבר הכנסת עודד פורר בדבר שינוי התקנון בנושא זה.
יואב קיש: אני רוצה להגיד שהנושא קיבל משנה חשיבות לאחר ששמענו את יושב-ראש הכנסת יולי אדלשטיין אומר שלמעשה טראמפ ויתר על להגיע ולנאום בכנסת מכיוון שלא ניתן היה להבטיח התנהלות סבירה של הבית.
יואב קיש: אני לא רוצה להיכנס לנושא של האם הדבר הזה נכון או לא נכון - - -
אורן אסף חזן: זהו, כי משרד החוץ אומר שזה לא נכון.
יואב קיש: אורן, תירשם אם אתה רוצה.
יואב קיש: אני חושב שראינו את זה, זו לא הפעם הראשונה, ולא רק בכנסת הזו.
יואב קיש: ראינו את זה גם בביקורים אחרים, למשל, קמרון.
יואב קיש: אני זוכר שהוא אמר שהוא למד את המילה "בלגן".
יואב קיש: שכשמגיע דובר שאיננו ח"כ או שר למליאת הכנסת, מדובר בראש ממשלה או בנשיא או ביושב-ראש פרלמנט של מדינות אחרות, ואנחנו כולנו כחברי כנסת צריכים להיות יותר זהירים בכבודה של הכנסת ובכבודו של האורח.
יואב קיש: ייתכן שהוא יגיד דברים מאתגרים לחלק מחברי הכנסת, פעם מימין ופעם משמאל דרך אגב.